

 ***S A O P Ć E NJ E Z A J A V N O S T***

*Postavljanje spomen-krsta na mjestu s kojeg je godinama terorizirano Sarajevo, pri čemu ubijeno je više od 12.000 civila svih konfesija, uključujući i 1.601 dijete, u prvom redu primitivna je glorifikacija moralne perverzije i cinična zloupotreba i fašizacija jednog vjerskog simbola, a onda i kršenje međunarodnih normi, kojima se u svim naprednim društvima svijeta veličanje zločinačkih ideologija krivično sankcioniše.*

*Od Međureligijskog vijeća - u prvom redu Srpske pravoslavne crkvene opštine Sarajevo kao njegovog člana – Delegacije EU, OHR-a, EUFOR-a i domaćih vlasti, očekujemo da u skladu sa svojim misijama, obavezama i zakonom, poduzmu odgovarajuće radnje, kako navedeni nečuveni bezobrazluk ne bi ostao nekažnjen i ohrabrenje za one koji ne razlikuju svjetlo od tame, a od Grada Sarajevo očekujemo da zbog širenja laži i omalovažavanja stradanja desetina hiljada pobijenih i ranjenih Sarajlija, protiv odgovornih podnese krivične prijave.*

*Navedeni incident, uz nedavno postavljanje spomen ploče Ratku Mladiću na Vracama, kao i izgradnja crkve na Budaku, iznad Memorijalnog centra i mezarja u Potočarima, jasno opravdavaju upozorenja eminentih stručnjaka da Daytonski sporazum nema mehanizme zaštite osnovnih prava građana, a što je još gore, njime se ozbiljno narušava dignitet pobijenih i diskriminišu preživjele žrtve Udruženog zločinačkog pothvata Srbije na našu zemlju – što je grubo kršenje međunarodnih konvencija o agresiji i genocidu – te je jasno da krajnje je vrijeme za usklađivanje zakona Bosne i Hercegovine s međunarodnim pravom.*

 ***S poštovanjem,***

**Anto Tomić** Građanski Monitoring za Srednju Evropu - Njemačka

**Emir Ramić** IGK – Institut za istraživanje genocida - Kanada

**Ivana Mostarac** Djeca Sarajeva – dječiji pokret za mir – Bosna i Hercegovina

**Ervin Sendijarević** EU Bosanski Kulturni Centar - Nizozemska

**Jadranko Odalović** BGV – Bosansko Građansko Vijeće – Bosna i Hercegovina